Title: Zxczxc
Author: Karol Bergmann
Last saved by: jana.krchnava
Company: FEI

Príloha č.  k  č. /-I

Príloha č.3 k Smernici č. 12/2011

Správa zo zahraničnej pracovnej cesty 
1.  Účastník ZPC:
     doc. Ing. Martina Fikselová, PhD., pracovisko: FBP SPU Nitra, delegát SR a 
     NCP pre oblasť Potravinová bezpečnosť, udržateľné poľnohospodárstvo a lesné 
    hospodárstvo, morský a námorný výskum a výskum v oblasti vnútrozemských vôd  
   a biohospodárstvo;  znalosť  jazyka: anglický /C1
 
2.  Zahraničná pracovná cesta:

    4. rokovanie programového výboru Horizont 2020, SC 2, Belgicko, Brusel, 
    cesta vykonaná v dňoch 25 -26.11. 2014, 
    názov prijímajúcej organizácie:  EK, Centre Albert Borschette (CCAB), 
    Rue Froissart 36, B-1040 Brussels,
    spôsob financovania: cestovné:  EK, ostatné:  MŠVVAŠ

3.  Rámcový program pobytu:

     25. november 2014 – cesta do Bruselu; 
 26. november 2014 – rokovanie Programového výboru a cesta do Nitry

4.  Stručný priebeh rokovaní, resp.  študijného pobytu:

Rokovanie prebiehalo v súlade s programom prijatým bez výhrad. 
- 9:30- 11:15 hod. John Bell (DG RTD) zhrnul aktivity od posledného stretnutia programového výboru a predstavil podujatia plánované do najbližšieho obdobia. 
Dragana Avramov – ako nezávislý pozorovateľ prezentovala správu z prvého hodnotenia výziev SC 2. Medzi iným otvorila otázku jedno a dvojstupňového podávania projektov a zhrnula ich výhody a nevýhody. V rámci dvojstupňového hodnotenia predložila doporučenie dlhšieho obdobia medzi oboma fázami, ktoré by dávalo významnosť takémuto postupu. Otvorila ďalej otázku konfliktu záujmov najmä po prvej fáze hodnotenia, resp. neobjektívnosti hodnotiteľa v súvislosti so skladbou konzorcií ako aj výber hodnotiacich kritérií.
V rámci diskusie vystúpili viaceré ČŠ, napr. Maďarsko s návrhom spracovať „poučenie“ z predložených návrhov s cieľom zhrnúť najčastejšie chyby, nedostatky projektov. Holandsko predložilo otázku možnosti prekročenia rozpočtu, Francúzsko žiadalo vysvetliť kritériá tvorby tzv. rezervného zoznamu.
- 11.15-13.00 hod. boli prezentované výsledky vyhodnotenia prvých uzavretých výziev v r. 2014, SC 2.  Elisabetta Balzi z EK DG RTD Unit F1 uviedla stručný prehľad o počtoch podaných návrhov (310) a učastníkoch (4692, 1-32 návrhov na tému) z nich 305 bolo hodnotených. SK participovalo v 14 podaných projektoch ( 7 %). Vyzdvihla sa ďalej vysoká účasť SME (20 %) na projektoch ako aj ich vysoká úspešnosť. Žiadatelia mali byť s výsledkami hodnotenia  oboznámení a tieto budú tiež publikované na PP. Podpis grantov má prebehnúť do konca februára 2015
Miroslav Bozic (DG AGRI, Unit H5) predstavil výsledky hodnotenia časti výzvy  „Sustainable Food Security“, v rámci ktorej  27 návrhov (17 %) bolo úspešných. 
Jacques  Fuchs (DG RTD, Unit F4) odprezentoval výsledky hodnotenia časti „Blue Growth“  a ich úspešnosť  v závislosti od povahy témy.
Patrik Kolar (DG RTD, Unit F3) vyhodnotil poslednú časť výzvy „Bioekonómia“, v rámci ktorej bolo predložených 80 návrhov a z nich 15 schválených (19%).
Počas diskusie vystúpilo napr. PL, ktoré žiadalo odpovede a kritéria k tvorbe tzv. rezervnému zoznamu projektov ako aj informáciu o čase, kedy bude známe, ktoré projekty budú zo zoznamu podporené. IT žiadalo vysvetlenie ako budú alokované peniaze, ktoré zostanú nevyužité. V rámci svojej reakcie EK zdôraznila transparentnosť svojich postupov ako aj potrebu dodržiavania napr. času na podpis grantov, aby konzorcia neprišli o finančný príspevok a peniaze sa nepresunuli do „rezervného rozpočtu“.
- 14:30-16:15 hod. boli stručne prezentované zmeny v zrevidovanom dokumente tzv. Scoping paper pre obdobie 2016-2017. Podľa EK boli hlavné pripomienky jednotlivých ČŠ prijaté a zapracované. 
V rámci širokej diskusie vystúpilo NL s otázkou na potenciálnu tvorbu „reflection paper“. Viaceré ČŠ (napr. Španielsko, Írsko, Portugalsko, UK atď.) sa opakovane vyjadrili pre podporu a významnosť časti „Blue Growth“. Lepšie spracovanie lesníctva v predmetnom dokumente presadzovali UK, Fínsko, Portugalsko a ďalšie. Slovensko sa vyjadrilo spolu s Maďarskom pre podporu časti udržateľného poľnohospodárstva a potravinárstva ako aj  lesníctva,  spracovania potravín v zmysle produkcie bezpečných potravín  ako aj potrebu zapracovania problematiky včelárstva.
EK reagovala odpoveďou, že Scoping paper je všeobecný teoretický materiál. EK nepripravuje v súčasnosti reflection paper.  Scoping paper považujú za spätnú väzbu ako ďalšiu orientáciu, smerovanie výskumu resp. jeho očakávaný dopad. Finálna verzia tzv. Scoping paper má byť k dispozícii koncom roka 2014.
Ďalšie stretnutie programového výboru by sa malo uskutočniť v priebehu marca 2015, na ktorom má byť k dispozícii prvý návrh WP 2016-2017.
Plánované stretnutia:
-	½ marca 2015
-	koniec apríla 2015
	
5.  Odporúčané závery:

Informovať slovenskú vedeckú komunitu o priebehu zverejňovania dokumentov k výzvam Horizontu 2020 napr. v rámci informačných dní a vedeckých podujatí. Vyplývajúca úloha: účasť Slovenska na formovaní budúceho pracovného programu Horizont 2020 v termínoch marec a apríl, 2015. 

6.   Prehľad prinesenej dokumentácie a miesto jej uloženia
- SC 2 scoping paper
- ISIB-2014 call evaluations results
- Blue Growth Focus Area 2014 call evaluations results
- 2014 Calls-Evaluations results
- The Events Roadmap
- Independent observers report
Prinesená dokumentácia je u delegáta a je neverejná.

7.   Osobitne vyhodnotený očakávaný prínos ZPC
8.    Spôsob zverejnenia výsledkov ZPC, prenos získaných informácií

Súhlasím so zverejnením správy na internete

Správu vypracoval: Martina Fikselová
Dátum: 2.12.2014
Správu schválil:  
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.